钦定古今图书集成/明伦汇编/氏族典/第162卷 > 韩肫仁
## 钦定古今图书集成/明伦汇编/氏族典/第162卷 > 韩肫仁

按《山西通志》：“肫仁，字伯伦，沁水人。万历癸丑进士，授
大理寺评事。由寺副历寺正，凡三年，升青州知府。除
供亿，兴学校，清滞狱，抑豪右，旌节孝，礼士夫，吏畏民
服，人人懽欣。适仲弟讣至，日夜悲思，遂上书告终养，
解绶归，抵家旬日，乃下章准以副使职衔终养。寻奉
旨旌其门曰‘节孝’。”